
UR2018-009519/12.06.2018.

RAPORT DE SPECIALITATE

privind aprobarea Planului Urbanistic Zonal „SERVICII ŞI COMERŢ”

Calea Şagului nr. 141, Timişoara

Având în vedere Expunerea de motive nr. UR2018-009519/12.06.2018 a Primarului Municipiului Timişoara şi Proiectul de hotărâre privind aprobarea Planului Urbanistic Zonal „Servicii şi comerţ” – Calea Şagului nr. 141, Timişoara, prin care se propune dezvoltarea unei zone mixte destinată serviciilor şi comerţului;
Facem următoarele precizări:

Având în vedere solicitarea înregistrată cu nr. UR2018-009519/11.06.2018, privind aprobarea Planului Urbanistic Zonal „Servicii şi comerţ” – Calea Şagului nr. 141, Timişoara;

Având în vedere prevederile Planului Urbanistic General al Municipiului Timişoara aprobat cu HCL 157/2002, prelungit cu HCL 131/2017 şi „Conceptul general de dezvoltare urbană (MASTERPLAN)” aprobat cu H.C.L. 61/2012 promovate de către Consiliul Local al Municipiului Timişoara;
Ţinând cont de Avizul de Oportunitate nr. 8/11.05.2017, Avizul Arhitectului Sef nr. 17/17.05.2018;
Având în vedere prevederile Certificatului de Urbanism nr. 4950/28.11.2016 prelungit pana la 27.11.2018, precum şi Decizia Etapei de încadrare nr. 43 din 25.04.2018 a Agenţiei pentru Protecţia Mediului Timiş prin care anunţă ca planul nu necesită evaluare de mediu şi se adoptă fără aviz de mediu; 
Documentaţia PUZ „Servicii şi comerţ” – Calea Şagului nr. 141, Timişoara, beneficiar S.C. Autoclub S.R.L., proiectant  S.C. Atelier CAAD S.R.L., specialist cu drept de semnătură R.U.R. Arh. Cătălina Bocan, a fost afişată pe site-ul oficial al Primăriei Municipiului Timişoara începând cu luna august 2017, cu ocazia demarării Etapei 2 – etapa elaborării propunerilor PUZ şi RLU aferent, de informare şi consultare a publicului, conform H.C.L. nr. 140/2011, modificat prin H.C.L. nr. 183/2017, pe perioada careia s-au formulat sugestii si obiectii din partea publicului cu privire la aceasta investitie, atat din partea persoanelor participante la intalnirea cu proiectantul S.C. ATELIER CAAD S.R.L., organizata in data de 29.08.2017 la sediul Primăriei Municipiului Timişoara, camera 213, et. 2, cat si din partea proprietarilor imobilelor din zonă, vecine amplasamentului pe care se propune Planul Urbanistic Zonal „SERVICII SI COMERT”, Calea Sagului nr. 141, Timişoara, prin adresele înregistrate la Directia Generala de Urbanism si Dezvoltare Urbana din cadrul Primariei Municipiului Timisoara cu nr. RU2017-000337, 000338, 000340, 000341, 000342/ 25.08.2017 ; RU2017-000352, 000353/ 30.08.2017; RU2017-000354/31.08.2017 ; UR2017-014209, 14210/ 31.08.2017 ; RU2017-000357/ 01.09.2017.

La solicitarea S.C. BEGA MINERALE INDUSTRIALE S.A., inregistrata la Directia Generala de Urbanism si Dezvoltare Urbana din cadrul Primariei Municipiului Timisoara cu nr. RU2017-000357/01.09.2017, in conformitate cu  art. 64 – 66 din H.C.L. nr. 140/2011, modificat prin H.C.L. nr. 183/2017 privind aprobarea Regulamentului local de implicare a publicului în elaborarea sau revizuirea planurilor de urbanism si amenajare a teritoriului, etapa 2 – etapa elaborării propunerilor PUZ şi RLU aferent, de informare şi consultare a publicului, s-a organizat o dezbatere publica la sediul administraţiei publice in data de 28 septembrie 2017. In urma înregistrării audio a dezbaterii din data de 28 septembrie 2017, s-a întocmit de către Directia Generala de Urbanism si Dezvoltare Urbana, un proces verbal, care ulterior, a fost afişat pe site-ul oficial www.primariatm.ro.

Etapa 2 - etapa elaborarii propunerilor PUZ si RLU aferent, de informare si consultare a publicului, conform H.C.L. nr. 140/2011, modificat prin H.C.L. nr. 183/2017 pentru documentaţia Planul Urbanistic Zonal „Servicii şi comerţ” – Calea Şagului nr. 141, Timişoara a fost finalizată prin afişarea pe site-ul Primăriei Municipiului Timişoara în octombrie 2017, a Raportului informării şi consultării publicului cu nr.  UR2017-011974/13.10.2017;

Conform procedurii prevăzută prin H.C.L. nr. 140/19.04.2011, modificat prin H.C.L. nr. 183/2017 privind aprobarea Regulamentului local de implicare a publicului in elaborarea sau revizuirea planurilor de urbanism si amenajare a teritoriului, documentaţia PUZ „Servicii şi comerţ” – Calea Şagului nr. 141, Timişoara se încadrează în Etapa 3 - etapa aprobării PUZ si RLU aferent (cap. 8.2.3., art. 63 din HCL nr. 140/2011, modif prin HCL nr. 183/2017), în baza Dispoziţiei Primarului nr. 92/ 15.01.2007 privind aprobarea Procedurii pentru aplicarea prevederilor Legii nr. 52/2003 privind transparenţa decizională în administraţia publică;
Planul Urbanistic Zonal „Servicii şi comerţ” – Calea Şagului nr. 141, Timişoara, este elaborat de proiectantul S.C. Atelier CAAD S.R.L., proiect nr. 312/2016, la cererea beneficiarului S.C. Autoclub S.R.L.
Terenul reglementat în cadrul documentaţiei PUZ „Servicii şi comerţ” – Calea Şagului nr. 141, Timişoara, este amplasat în partea sudică a teritoriului administrativ al municipiului Timişoara, în proximitatea Căii Şagului, între liniile de cale ferată şi Str. Ceferiştilor la nord şi Calea Chişodei la sud, este accesibil pe latura sa vestică din Calea Şagului şi este învecinat pe celelalte laturi cu alte proprietăţi private. 

Conform PUG aprobat prin HCL nr. 157/2002 prelungit prin HCL 131/2017 - UTR 49 – zonă industrială cu interdicţie de construire până la elaborare PUZ / PUD.
Terenul reglementat, care face obiectul acestei documentaţii, se află în zonă de interes deosebit pentru care a fost necesar avizul Consiliului Judeţean Timiş, cu nr. 20/09.05.2018.
Prin prezentul Plan Urbanistic Zonal „Servicii şi comerţ” – Calea Şagului nr. 141, Timişoara, nu se încalcă prevederile OUG nr. 114/2007 privind modificarea si completarea OUG nr. 195/2005, privind protecţia mediului.

Terenul reglementat, este înscris în CF nr. 406954, nr. cadastral 406954, Calea Şagului nr. 141, teren arabil intravilan în suprafaţă de 2277 mp, având categoria de folosinţă: arabil, proprietar fiind S.C. Autoclub S.R.L.
Planul Urbanistic Zonal „Servicii şi comerţ” – Calea Şagului nr. 141, Timişoara, propune dezvoltarea unei zone mixte pentru servicii şi comerţ, cu regim de înălţime P+1E.

Accesul auto şi pietonal la parcela studiată se face din strada C. Şagului, conform avizului Comisiei de Circulaţie nr. DT2017-004040/28.11.2017.
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcelele deţinute de beneficiari, în conformitate cu Anexa 2 din R.L.U. aferenta P.U.G., aprobat prin HCL nr. 157/05.08.2002 si prelungit prin HCL  nr. 131/2017 şi în conformitate cu Avizul Comisiei de Circulaţie nr. DT2017-004040/28.11.2017.
Indicii propuşi prin documentaţie şi conform Avizului Arhitectului Şef sunt următorii:

-Funcţiuni predominante: zonă mixtă: servicii şi comerţ;

- Regim de construire: maxim P+1E, Hmax = 12 m;

- Procent de ocupare al terenului maxim: POT max = 50%;
- Coeficient de utilizare al terenului maxim: CUT max = 1;

Spaţii verzi compacte minim 10,00 % - conform Deciziei de încadrare nr. 43/25.04.2018 a Agenţiei pentru Protecţia Mediului Timiş - suprafaţa de spaţii verzi va fi amenajată şi întreţinută;

În cazul în care parcelele sunt parţial grevate de o servitute de utilitate publică, POT şi CUT se vor calcula la suprafaţa efectivă rămasă în proprietate privată, iar autorizaţia de construire se va putea emite doar după ce terenurile afectate de drumuri vor deveni domeniu public;

La eliberarea Autorizaţiei de Construire se vor respecta toate condiţiile impuse prin avizele eliberate de deţinătorii de reţele şi utilităţi publice precum şi ale altor instituţii avizatoare, care se vor realiza pe cheltuiala beneficiarilor.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.).

Autorizaţia de Construire se va putea elibera doar după realizarea în prealabil a operaţiunilor reglementate prin documentaţia de urbanism cu privire la obligativitatea asigurării acceselor din domeniul public conform Proiectului nr. 312/2016, planşa nr. U04 - ,,Proprietatea asupra terenurilor” şi asigurarea tuturor utilităţilor necesare investiţiei în conformitate cu Planul de acţiune asumat. 

Semnarea documentaţiei de amenajare a teritoriului sau de urbanism atrage responsabilitatea fiecărei persoane din colectivul de specialişti care a elaborat documentaţia, pentru veridicitatea şi corectitudinea din punct de vedere tehnic a acesteia, în conformitate cu art. 38, alin. 1^1) din Legea nr. 350/2001 privind amenajarea teritoriului şi urbanismul, cu modificările şi completările ulterioare.

După aprobarea prin hotărârea consiliului local a documentatiei PUZ si RLU aferent, aceasta va fi transmisa către oficiul de cadastru şi publicitate imobiliară, în vederea actualizării din oficiu a destinaţiei imobilelor înregistrate în sistemul integrat de cadastru şi carte funciară.

Plan Urbanistic Zonal „Servicii şi comerţ” - Calea Şagului nr. 141, Timişoara, se va integra în Planul Urbanistic General al Municipiului Timişoara şi va avea valabilitate de 3 ani, perioadă în care pot fi demarate investiţiile prevăzute în documentaţie.
PROPUNEM:

1. Avizarea si aprobarea Planului Urbanistic Zonal „Servicii şi comerţ” – Calea Şagului nr. 141, Timişoara, beneficiar S.C. Autoclub S.R.L, întocmit conform proiectului nr. 312/2016, realizat de S.C. Atelier CAAD S.R.L., care face parte integrantă din prezenta hotărâre;

2. Se stabilesc condiţiile de construire: 

- Regimul de înălţime de maxim = P+1E, Hmax = 12 m; acces auto conform Avizului Comisiei de Circulaţie nr. DT2017-004040/28.11.2017, realizarea locurilor de parcare exclusiv pe parcela deţinută de beneficiar, POT max = 50%, CUT max = 1. Spatii verzi compacte minim 10,00 % - conform Deciziei de încadrare nr. 43/25.04.2018 a Agenţiei pentru Protecţia Mediului Timiş – suprafaţa de spaţii verzi va fi amenajată şi întreţinută.

În cazul în care parcelele sunt parţial grevate de o servitute de utilitate publică, POT şi CUT se vor calcula la suprafaţa efectivă rămasă în proprietate privată, iar autorizaţia de construire se va putea emite doar după ce terenurile afectate de drumuri vor deveni domeniu public;
3. Prezentul Plan Urbanistic Zonal „Servicii şi comerţ” – Calea Şagului nr. 141, Timişoara, se va integra în Planul Urbanistic General al Municipiului Timişoara şi va avea valabilitate de 3 ani, perioadă în care pot fi demarate investiţiile prevăzute în documentaţie.
Terenul reglementat, este înscris în CF nr. 406954, nr. cadastral 406954, Calea Şagului nr. 141, teren arabil intravilan în suprafaţă de 2277 mp, având categoria de folosinţă: arabil, proprietar fiind S.C. Autoclub S.R.L.
4. Autorizaţiile de construire se vor emite doar după realizarea în prealabil a operaţiunilor reglementate prin documentaţia de urbanism cu privire la obligativitatea asigurării acceselor din domeniul public conform Proiectului nr. 312/2016, planşa nr. U04 - ,,Proprietatea asupra terenurilor” şi asigurarea tuturor utilităţilor necesare investiţiei în conformitate cu Planul de acţiune asumat. 

5. După aprobare prin hotărârea consiliului local a documentaţiei PUZ şi RLU aferent, hotărârea însoţită de documentaţie va fi transmisă către oficiul de cadastru şi publicitate imobiliară, în vederea notării în cartea funciară a faptului că imobilul face obiectul respectivelor reglementări urbanistice, în conformitate cu art. 29, alin. 2^1) din Legea nr. 350/2001 privind amenajarea teritoriului şi urbanismul, cu modificările şi completările ulterioare.
6. Reglementările privind autorizarea construcţiilor şi a amenajărilor vor fi aplicate în concordanţă cu prevederile prezentului Plan Urbanistic Zonal „Servicii şi comerţ” – Calea Şagului nr. 141, Timişoara, a Regulamentului Local de Urbanism.

Având în vedere prevederile legale expuse în prezentul raport, apreciem că proiectul de hotărâre privind aprobarea Planului Urbanistic Zonal „Servicii şi comerţ” – Calea Şagului nr. 141, Timişoara îndeplineşte condiţiile pentru a fi supus dezbaterii şi aprobării plenului consiliului local. 

